Ved daggry den 29. oktober satte prins Henrik opp arméen sin i området vest for Lang Hennersdorf, og sendte Forcade med reservene i nord og Kleist i sør for å holdt fast Meyer, og Seydlitz og Stutterheim gikk til angrep på høyden hvor keiserarméen sto. Da de rykket fram ble det småtrefninger mellom prøysserne og kroater i skogen, men kroatene trakk seg raskt tilbake. Den unge Stutterheim møtte sterk motstand fra korpset til Campitelli og en stund stoppet angrepet opp. Flere prøyssiske kavaleriangrep klarte heller ikke presse østerrikerne og et regiment måtte tas fra venstreflanken for å stabilisere denne fronten. Mens hovedarméen til prøysserne gikk til angrep på denne stillingen, var terrenget vanskelig for Seydlitz og kavaleriet hans, og han tok kommando over infanteriet på flanken sin og gikk til angrep på flanken til Campitelli. Da presset økte begynt Stutterheim å flytte linjen sin sørover for å støtte forsvaret på en liten haug kalt Trois Croix. Henrik la også merke til denne haugen og sende grenaderene sine dit. Det østerrikske kavaleriet gikk til angrep på prøysserne, og selv om de gikk på store tap, kjøpte de nok tid for de østerrikske grenaderene til at de klarte å innta haugen.